Public procurement notice: Voluntary Ex Ante Transparency Notice
Published: 2023-05-22
Buyer: Rigspolitiet
Country: DK
Contract type: Services
Procedure: Negotiated without a prior call for competition
CPV classification: 72000000 | 72300000 | 72320000 | 72600000
Estimated value: 8094100 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Rigspolitiets Koncern IT påtænker at indgå i en forhandling med Gartner Danmark ApS vedrørende køb af ydelser til IT-markedsovervågning. Rigspolitiet har behov for adgang til en global organisation, der har specifik indsigt og kan yde konkret rådgivning, teknisk såvel som strategisk, inden for alle områder i Rigspolitiets organisation. Leverandørens ydelser skal kunne målrettes alle niveauer i Rigspolitiets organisation, og leverandøren skal desuden have en udbredt ekspertise inden for benchmarkinganalyser- og værktøjer, ligesom leverandøren skal tilbyde en bred artikeldatabase.
Rigspolitiets Koncern IT har behov for en bred vifte af ydelser inden for it-markedsovervågning fra én leverandør, som kan understøtte Rigspolitiets it-organisation ved at tilbyde ubegrænset adgang til rådgivningsservices fra eksperter, analytikere og værktøjer inden for alle dele af it-organisationens opgaver og teknologier. Leverandøren skal facilitere forskellige begivenheder, herunder konferencer og webinarer, i Danmark såvel som globalt. Alle ydelser skal kunne målrettes justitsområdet. Ydelserne skal tilbydes til en fast årlig pris for navngivne personer. Den faste årlige pris skal inkludere fleksible rådgivningsservices i forhold til ændringer i it-organisationens opgaver i kontraktens periode. Prisen skal inkludere ubegrænset adgang til personlig
rådgivning fra eksperter og analytikere, kontrakt- og dokumentreviews, benchmarkingværktøj, artikeldatabase, konferencer, webinarer mv.
Rigspolitiet gør opmærksom på, at kontraktværdien, som fremgår af afsnit II.1.7), er et estimat for kontraktværdien, såfremt begge forlængelsesoptioner udnyttes, og ikke et udtryk for endelig kontraktværdi.
Rigspolitiet ønsker at indgå en kontrakt om levering af ydelser til it-markedsovervågning. Rigspolitiet har i den forbindelse haft offentliggjort en forhåndsmeddelelse med det formål at afdække, hvorvidt flere leverandører på markedet kan levere de ydelser, som Rigspolitiets Koncern IT har behov for. I forhåndsmeddelelsen blev markedet opfordret til at tilkendegive sin interesse til Rigspolitiet. Rigspolitiet har kun modtaget én tilbagemelding fra markedet i forbindelse med den offentliggjorte forhåndsmeddelelse, ligesom Rigspolitiet ikke er bekendt med, at der er øvrige aktører på markedet, som kan levere de efterspurgte ydelser. På den baggrund vurderer Rigspolitiet, at det kun er Gartner Danmark ApS, som kan levere de ydelserne. Dette medfører, at kontrakten kun kan tildeles Gartner Danmark ApS, da de er eneleverandør, jf. udbudslovens § 80, stk. 3, nr. 2.
Datoen i bekendtgørelsens pkt. V.2.1) er datoen for beslutningen om at tildele kontrakten direkte og ikke datoen for kontraktens indgåelse. Kontrakten vil ikke blive indgået/underskrevet før udløbet af en periode på 10 dage fra offentliggørelse af denne bekendtgørelse.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4.
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.


Winner: Gartner Danmark ApS
Award value: 8094100